ร้าน “April's Bakery” สำหรับสาขานี้ตั้งอยู่ที่ชั้น G ของห้างเซ็นทรัล ปิ่นเกล้าค่ะ ใกล้ๆ กับ Tops Market ค่ะ สำหรับที่ร้านนี้นั้นไม่มีที่ให้นั่งทานนะคะ สามารถซื้อกลับได้อย่างเดียวค่ะ ส่วนด้านหน้าร้านนั้นมีตู้ใสๆ ใส่พายหลากหลายรสชาติให้เราได้เลือกกัน ไม่ว่าจะเป็น ไส้ถั่วแดง คัสตาร์ด ถั่วเหลือง หมูแดง มันม่วง ครีมชาเชียว เผือก มะพร้าว กล้วย ฟักทอง สังขยา หมูหยองพริกเผา เรียกได้ว่าเลือกกันแทบไม่ถูกเลยค่ะ แต่พนักงานด้านหน้าก็แนะนำสินค้าดีค่ะ ใส่ใจดี ส่วนวันนี้เราก็จัดมากับหน้า “ถั่วแดง” ค่ะ ชิ้นละ 30 บาท ไส้นี้แน่นมากกกก พูดเลย!!!แป้งขนมปังแทบไม่มี แต่ก็ยังมีให้ได้สัมผัสเนื้อแป้งอยู่บ้างนะ แป้งเค้าเหมือนแป้งขนมเปี๊ยะเลย ส่วนไส้นี่หวานกำลังทาน ไม่หวานไปค่ะ แต่ว่าทานชิ้นนึงคนเดียวนี่แน่นไปนะ เพราะชิ้นค่อนข้างใหญ่อยู่เหมือนกันค่ะ แต่รวมๆ อร่อยดีค่ะ